Даць людзям работу, а значыць, гарантаваць ім заробак, заўсёды ўдавалася кіраўніцтву філіяла. У гарачую пару жніва трактары, пагрузчыкі, аўтамабілі аказваюць дапамогу сельгасвытворцам. Сёлета асабліва пастараліся на адвозцы саломы вадзіцелі Канстанцін Бобрык, Мікалай Гутар. Добра папрацавалі дрывасек Юрый Рай, трактарыст Віктар Саевіч. Іх старанне будзе адзначана Ганаровай граматай райвыканкама. Такая ж узнагарода чакае эканаміста Ганну Рубацкую за паспяховае планаванне. Варта адзначыць, што ўсе эканамічныя паказчыкі прадпрыемства адлюстроўваюць станоўчую дынаміку і сведчаць пра стабільнасць. Таму і не дзіва, што з нагоды прафесіянальнага свята кожны, хто вызначыўся стараннем, атрымае нядрэнную прэмію.